Αλέξανδρος Καχριμάνης

Ο Αλέξανδρος Καχριμάνης (Ιωάννινα, 12 Σεπτεμβρίου 1956Βιογραφικό  στον ιστότοπο της ΕΝΠΕ, ανάκτηση 22-1-2014.) είναι Έλληνας πολιτικός, Περιφερειάρχης Ηπείρου από το 2011. Προηγουμένως, διετέλεσε Νομάρχης Ιωαννίνων (2003-10), όπως και δήμαρχος Μετσόβου (1991-02).

 Βιογραφικά στοιχεία 
Ο Αλέξανδρος Καχριμάνης γεννήθηκε στα Ιωάννινα το 1956, όπου φοίτησε στο Καπλάνειο Δημοτικό Σχολείο και στην Ζωσιμαία Σχολή. Σπούδασε Μηχανολόγος - Ηλεκτρολόγος Μηχανικός στο Εθνικό Μετσόβιο Πολυτεχνείο και από το 1982 άρχισε να δραστηριοποιείται επαγγελματικά στα Ιωάννινα, όπου και διατηρούσε τεχνικό γραφείο.

Είναι παντρεμένος με την Ελένη Τριαντάφυλλου Κασσάρου και έχουν τρία παιδιά, τον Γιώργο, την Μαρία - Πανωραία και τον Φιλίκο.

Έχει ενεργή συνδικαλιστική δράση, ως μέλος της Διοίκησης του Συλλόγου Μηχανικών Ιωαννίνων, ως μέλος της αντιπροσωπείας του Τ.Ε.Ε. Τμήματος Ηπείρου και της Πανελλήνιας Ένωσης Διπλωματούχων Μηχανικών Εργολάβων Δημοσίων Έργων τμήματος Ηπείρου.

Επί σειρά ετών ασχολήθηκε με τον βλαχόφωνο ελληνισμό στην Ελλάδα και σε όλο το Βαλκανικό χώρο.

Τον Μάιο του 2022 έπειτα από αναφορές στην Αποκεντρωμένη Διοίκηση Ηπείρου, παραπέμφθηκε σε πειθαρχικό έλεγχο σχετικά με απευθείας αναθέσεις σε δικηγόρο.Παραπομπή του περιφερειάρχη σε πειθαρχικό για απευθείας αναθέσεις

 Σταδιοδρομία στην Αυτοδιοίκηση 
Ασχολήθηκε με την Αυτοδιοίκηση από το 1982 και η δράση του είναι ιδιαίτερα πλούσια, καθώς : 
 Εξελέγη για πρώτη φορά Δημοτικός Σύμβουλος Μετσόβου το 1983.

 Από το 1986 και για τέσσερα χρόνια διετέλεσε Πρόεδρος του Δημοτικού Συμβουλίου Μετσόβου.

 Από το 1990 μέχρι το 2002 διατέλεσε μέλος της Διοικούσας Επιτροπής της Τοπικής Ένωσης Δήμων και Κοινοτήτων του Νομού Ιωαννίνων και Γραμματέας της από το 1999 έως το 2002.

 Από το 1991 έως και τις 5 Απριλίου 2002 διετέλεσε τρεις θητείες Δήμαρχος Μετσόβου.

 Από το 2002 έως και τις 31 Δεκεμβρίου 2010 διετέλεσε δύο θητείες Νομάρχης Ιωαννίνων. Ο θεσμός καταργήθηκε πανελλαδικά στις 31 Δεκεμβρίου 2010, οπότε ήταν ο τελευταίος Νομάρχης Ιωαννίνων.

 Από την 1η Ιανουαρίου 2011 ανέλαβε καθήκοντα ως ο πρώτος αιρετός Περιφερειάρχης Ηπείρου, μετά την εκλογή του στις Περιφερειακές εκλογές του 2010, στο δεύτερο γύρο, με ποσοστό 55,04% επικρατώντας του Ευάγγελου Αργύρη που έλαβε 44,96%.Αποτελέσματα περιφερειακών εκλογών  στην Ήπειρο, ανάκτηση 22-1-2014.
 Στις Περιφερειακές Εκλογές του 2014 ήταν ο μόνος υποψήφιος Περιφερειάρχης που επανεξελέγη από τον 'πρώτο γύρο' με ποσοστό 50,83 %, επικρατώντας της Όλγας Γεροβασίλη που έλαβε 24,58 % Επανεξελέγη ο Καχριμάνης στην Περιφέρεια Ηπείρου , Antenna, 18-5-2014.
Στις Περιφερειακές Εκλογές του 2019 επανεξελέγη από τον πρώτο γύρο αυξάνοντας τα ποσοστά του στο 57,10 % , για την τρίτη θητεία του στην Περιφέρεια Ηπείρου.
Στις Περιφερειακές Εκλογές του 2023 επανεξελέγη για την τέταρτη θητεία του από τον πρώτο γύρο με ποσοστό 54,72 %, για την Περιφέρεια Ηπείρου.

Το Σεπτέμβριο του 2013 βρέθηκε σε δημοσκόπηση που δημοσιεύτηκε στην εφημερίδα "Το Βήμα" ότι ο Αλέξανδρος Καχριμάνης ήταν 3ος δημοφιλέστερος Περιφερειάρχης στον ελληνικό χώρο.Στη λίστα με τους δημοφιλέστερους Περιφερειάρχες της χώρας ο Αλέξανδρος Καχριμάνης, epirus day.gr, 15-9-2013, ανάκτηση 22-1-2014.

Αποτέλεσε Γενικός Γραμματέας της Ένωσης Περιφερειών Ελλάδας κατα τις δύο πρώτες θητείες του ως Περιφερειάρχης Ηπείρου καθώς και Επικεφαλής της στην Επιτροπή Αγροτικής Ανάπτυξης.

Είναι εκλεγμένος Β' Αντιπρόεδρος της Ένωσης Περιφερειών Ελλάδας για την περίοδο της τρίτης θητείας στην Περιφέρεια Ηπείρου.

 Τιμητικές Διακρίσεις 
102x102εσ Ανώτερος Ταξιάρχης, (Μεγάλο Χρυσό Αστερι της Τιμής) για τις υπηρεσίες προς τη Δημοκρατία της Αυστρίας

 Παραπομπές 

Κατηγορία:Περιφερειάρχες Ηπείρου
Κατηγορία:Νομάρχες Ιωαννίνων
Κατηγορία:Δήμαρχοι Μετσόβου
Κατηγορία:Απόφοιτοι της Ζωσιμαίας Σχολής